खेतेश्वर शोभायात्रा में उमड़ा राजपुरोहित समाज, झांकियों ने मन माेहा
खेतेश्वरजयंती शुक्रवार को शहर में श्रद्धापूर्वक मनाई गई। इस अवसर पर राजपुरोहित समाज ने शोभायात्रा निकाली। जिसमें आकर्षक सचेतक झांकियां निकाली गई। राजपुरोहित विकास मंडल की ओर से शोभा यात्रा में समाज के लोग मंगल गीत गाते हुए चल रहे थे। खेतेश्वर चौक से रवाना होकर शोभा यात्रा कीर्ति स्तंभ, हनुमान चौक, केईएम रोड, रेलवे स्टेशन होते हुए खेतेश्वर मंदिर पहुंच कर संपन्न हुई। आसोतरा धाम के गादीपति संत तुलछाराम महाराज का मंडल अध्यक्ष निखिल राजपुरोहित, हरिसिंह राजगुरु, लालसिंह, मनोज, राकेश लीलाधर ने सहित समाज के बंधुओं ने 51 किलों की माल्यार्पण से स्वागत किया। यात्रा में समाज के युवा निखिल, सुरेश, राहुल हरिसिंह ने सहयोग किया। यात्रा का संचालन जगदीश राजपुरोहित ने किया। समाज के गणमान्य लोग इसमें शामिल हुए। यात्रा का कई जगहों पर स्वागत किया गया। जूनागढ़ पर पब्लिक पार्क गेट के पास यात्रा का भाजपा नेता युधिष्ठरसिंह भाटी शहर जिला मंत्री रामकुमार व्यास के नेतृत्व में किशन सिंह, भागीरथ, लियाकत, उमेश, ओमसिंह सहित कई भाजपा कार्यकर्ताओं ने यात्रा का स्वागत कर महाराज से आशीर्वाद लिया।
शोभायात्रा में चंग पर धमाल गीत गाते राजपुरोहित समाज के लोग।
hin_Deva hin_Deva bho_Deva